Aleksander Oinas

Aleksander Oinas (28. detsember 1887 Tartu – 3. märts 1942 Ussollagi vangilaager, Permi oblast) oli eesti poliitik ja ühiskonnategelane. Maapäeva, Asutava Kogu, I–V Riigikogu ja Riiginõukogu liige, esimene Eesti vabariigi riigikontrolör.

Elulugu
Aastatel 1907–1915 õppis ta Peterburi Polütehnikumi majandusosakonnas.

Ta lõi kaasa marksistlikus liikumises, kuulus VSDTPsse, mille tõttu oli arreteeritud.

Töötas aastatel 1915–1918 Liivi- ja Eestimaa toitluskomitees. Aastal 1919 ja 1921–1926 oli ta Eesti vabariigi riigikontrolör.

1919. aastal oli ta siseminister Otto Strandmani valitsuses (tema salajased eraviisilised rahuläbirääkimised Viktor Kingissepaga põhjustasid suure skandaali, nn Oinaadi). Teda ei karistatud põrandaaluste kommunistide juhiga läbirääkimise eestKas on meil veel riiklikke sõjasaladusi? Võitlus, 16. juuli 1932, nr. 14, lk. 3..

25. jaanuaril 1921 nimetas Vabariigi Valitsus ta Riigi Statistika Keskbüroo juhatajakshttp://www.ra.ee/dgs/browser.php?tid=68&iid=110700220954&img=era0031_002_0000006_00210_t.jpg&tbn=1&pgn=11&prc=30&ctr=0&dgr=0&lst=2&hash=d531b7e4fab1cbf5db8ed228b261c562.

Aastatel 1928–1929 rahandus- ja kaubandus-tööstusminister August Rei valitsuses.

Aastal 1931–1932 oli ta teedeminister Konstantin Pätsi kolmandas valitsuses.

1937. aastast oli ta Eraettevõtete Ametnikkude Koja esimees. Kuulus ka mitme organisatsiooni juhatusse, oli käitise Frankonia direktor.

Kuulus Asutavasse Kokku ning oli I–V Riigikogu ja Riiginõukogu liige.

Nõukogude okupatsiooni tulekul ta arreteeriti NKVD poolt. Mõisteti surma. Suri Nõukogude vangilaagris 3. märtsil 1942 juba enne surmaotsuse täideviimist.

Tunnustus
1939 – Eesti Punase Risti II klassi teenetemärk

 Isiklikku 
Aleksander Oinas oli abielus Alma Ostra-Oinasega.

Aleksander Oinase õde Emma Elisabet Oinas oli abielus Friedebert Tuglasega ning on tuntud Elo Tuglase nime all.

 Viited 

 Välislingid 

 Tallinna tähtsamate asjade kohtu-uurija süüdistusakt A. Oinas'e ja Alma Anvelt-Ostra-Oinas'e süüdistuse asjus Uue Nuhtluse Seaduse § 108 põhjal V. Kingissepa varjamises

Kategooria:Eesti siseministrid
Kategooria:Eesti riigikontrolörid
Kategooria:Eestimaa Kubermangu Ajutise Maanõukogu liikmed
Kategooria:Asutava Kogu liikmed
Kategooria:I Riigikogu liikmed
Kategooria:II Riigikogu liikmed
Kategooria:III Riigikogu liikmed
Kategooria:IV Riigikogu liikmed
Kategooria:V Riigikogu liikmed
Kategooria:I Riiginõukogu liikmed
Kategooria:Eraettevõtete Ametnikkude Koja liikmed
Kategooria:Riigi Majandusnõukogu liikmed
Kategooria:Eesti Sotsiaaldemokraatliku Tööliste Partei poliitikud
Kategooria:Riigikantselei koosseis
Kategooria:Eesti Punase Risti II klassi teenetemärgi kavalerid
Kategooria:Eesti represseeritud isikud
Kategooria:Sündinud 1887
Kategooria:Surnud 1942